
LIETUVOS RESPUBLIKOS SEIMAS
IV (PAVASARIO) SESIJOS
RYTINIO plenarinio posėdžio NR. 212
STENOGRAMA
2010 m. gegužės 25 d.

Pirmininkauja Lietuvos Respublikos Seimo Pirmininko pavaduotojai
Č. V. STANKEVIČIUS ir Č. JURŠĖNAS
PIRMININKAS (Č. V. STANKEVIČIUS, TS‑LKDF*). Gerbiamieji Seimo na​riai, prašome užimti savo vietas. Pradedame 2010 m. gegužės 25 d. plenarinį posėdį.

 

10.01 val.

 
13.46 val.

Seimo protokolinio nutarimo dėl Rimanto Aranausko peticijos priėmimas
 

Dabar aš dar pažiūrėsiu į laikrodį. Siūlau vieną trumpą klausimą išnagrinėti. Tai 6 rezervinis klausimas – Seimo protokolinio nutarimo dėl Rimanto Aranausko peticijos projektas. Pranešėja – Peticijų komisijos pirmininkė kolegė D. Bekintienė. Prašom. 
D. BEKINTIENĖ (TS-LKDF). Ačiū, posėdžio pirmininke. Gerbiamieji Seimo nariai, norėjau jums pateikti dėl Rimanto Aranausko peticijos, kurią Peticijų komisija iš​nagrinėjo. Jis teikė siūlymą papildyti Pareigūnų ir karių valstybinių pensijų įstatymo 16 straipsnio 3 dalies 1 punktą  sakiniu: „Numatant, kad privalomosios karinės tarnybos ki​tų valstybių ginkluotosiose pajėgose, išskyrus tarnybą naikintojų būriuose ir batalionuo​se, įskaitomas iki 1991 m. spalio 31 d., jei asmuo už jį negauna kitos valstybės pensi​jos.“ Šiuo metu minėtas punktas nustato, kad tarnybos laikas įskaitomas tik iki nepri​klausomybės atkūrimo, t. y. iki 1990 m. kovo 11 dienos. Komisija, remdamasi specialis​tų ir ekspertų nuomonėmis, įvairų institucijų pateiktomis išvadomis, jų paaiškinimais, priėmė sprendimą atmesti dėl peticijos pateiktus minėtus pasiūlymus. Motyvai jums smulkiai išdėstyti išvadoje. 
Norėčiau tik pabrėžti, kad pareigūnų ir karių valstybinė pensija yra skiriama as​menims už atliktą tarnybą Lietuvos valstybei ir yra mokama iš valstybės biudžeto. Kartu pareigūnų faktinis būtinosios karinės tarnybos sovietinėje armijoje laikas iki 1995 m. sausio 1 d. įskaitomas į stažą valstybinio socialinio draudimo pensijai gauti. Noriu pažy​mėti ir tai, kad tarnyba sovietinėje kariuomenėje po 1990 m. kovo 11 d. į stažą valstybi​nei pensijai gauti niekada nebuvo įskaičiuojama. Todėl asmenų, kurie po 1990 m. kovo 11 d. buvo priversti likti tarnauti sovietinėje kariuomenėje, patirta žala turėtų būti atlygi​nama pagal kitus įstatymus: Asmenų, nukentėjusių nuo 1939–1990 m. okupacijų teisinio statuso įstatymą, Valstybinių pensijų įstatymą. Labai svarbu man jums priminti, kad Sei​mas 2009 m. birželio 2 d. priėmė Seimo protokolinį nutarimą atmesti panašų siūlymą. Todėl manome, kad būtų nelogiška priimti kitokį sprendimą. Atsižvelgdama į tai, ką aš čia išdėsčiau, prašyčiau visų Seimo narių pritarti komisijos pasiūlymui atmesti pasiūly​mą. Dėkui. 
PIRMININKAS. Ačiū. Ar kolegos sutinkate, kad būtų galima pritarti Peticijų ko​misijos išvadai? Sutinkame. Ačiū. Klausimas išspręstas. 
Kadangi iki pertraukos lieka mažai laiko, aš siūlau pradžioje pasitikrinti, ar tikrai mes turime pakankamai Seimo narių. Jeigu jų nėra, tada imsime vieną papildomą klausi​mą, kur yra tik pateikimas. Kol kas registruojamės. Trūksta.
